אורן אבמן

אורן אבמן (נולד ב-6 בנובמבר 1968) הוא קצין בצה"ל בדרגת תת-אלוף במילואים, בעברו שימש כמפקד קורס מפקדי פלוגות ומפקדי גדודים, כמפקד עוצבת עידן, כראש חטיבת היבשה בזרוע היבשה וכמפקד חטיבת כפיר.

 קורות חייו 
אבמן התגייס לצה"ל ב-1987, ושירת בפלחה"ן גולני. לאחר קורס קצינים, חזר לפלוגת החבלה כמפקד צוות. לאחר מכן שימש כמפקד פלוגה בגדוד 13 (גדעון). בהמשך מונה לפקד על פלחה"ן גולני בין השנים 1993–1995. ולאחר מכן יצא להשתלמות לוחמת חי"ר בצבא האמריקאי. ב-1995 מונה אבמן לסגן מפקד יחידת אגוז, ושימש בתפקידו במהלך השנה הראשונה לפעילותה בלחימה ברצועת הביטחון בלבנון, כולל במבצע ענבי זעם. לאחר מכן שימש פרויקטור ביטחון שוטף במפקדת קחצ"ר.

בספטמבר 1999 הועלה אבמן לדרגת סא"ל ומונה למפקד גדוד רכס הבופור ומילא תפקיד זה עד נסיגת צה"ל מלבנון במאי 2000. בשנים 2000–2001 עמד בראש ענף תורה ולחימה (תו"ל) במפקדת קצין חיל רגלים וצנחנים ראשי. בתפקידו הבא מונה למפקד גדוד 12 (ברק) של חטיבת גולני בין השנים 2001–2002, ולחם בראש הגדוד בין היתר במבצע חומת מגן, בכיבוש מחנה הפליטים ג'נין וטול כרם, הקסבה של שכם ו"המוקטעה" ברמאללה. בשנים 2002–2003 שימש סגן מפקד חטיבת גולני.

ב-2003 הועלה לדרגת אל"ם, ומונה למפקד חטיבת מנשה באוגדת אזור יהודה ושומרון. זאת, בתקופה סוערת של לחימה בטרור בגזרת ג'נין. בתפקיד זה שימש, גם, בתקופת ביצוע תוכנית ההתנתקות ופינוי היישובים חומש ושא-נור בגזרה תחת פיקודו, בתפקידו שימש עד שנת 2005. ב-2006 מונה לראש מחלקת תורת לחימה (תו"ל) בזרוע היבשה, ולאחר מלחמת לבנון השנייה עסק בהפקת הלקחים ממנה ויישומם, במקביל מונה ב-2007 למפקד חטיבת אלכסנדרוני, חטיבת חיל רגלים במילואים, בנוסף, שימש כמפקד בקורס מפקדי פלוגות ומפקדי גדודים, בתפקידיו אלו שימש עד שנת 2009. באוגוסט 2009 מונה למפקד חטיבת כפיר, בתקופתו כמפקד, החטיבה פעלה בתחום הביטחון השוטף והלחימה בטרור בגזרת יהודה ושומרון ובפעם הראשונה גם בגבול הצפון. בנוסף, החטיבה ביצעה את התרגיל החטיבתי הראשון בתולדותיה והתאמנה לפעילות במתאר לחימה בצפון. במהלך כהונתו התרחשו בחטיבה מספר מקרים של מחאות חיילים על רקע סירוב לפנות יישובים ביהודה ושומרון, שני חיילי גדוד שמשון, שהניפו שלט בטקס השבעת הלוחמים בכותל המערבי, נשלחו על ידי אבמן ל-30 ימי מחבוש, הורדו בדרגה והודחו מהחטיבה וחיילים אחרים מגדוד נחשון שהניפו שלטים בתקרית מאוחרת יותר, נשלחו אף הם למחבוש והודחו מתפקידי לוחמה. כך נהג גם כלפי חייל תושב חוות גלעד שנפקד מהשירות על רקע פינוי ביתו. ביוני 2011 סיים את תפקידו כמפקד החטיבה, והוחלף על ידי אל"ם אודי בן-מוחה.

באוגוסט 2011 הועלה לדרגת תא"ל ומונה לראש חטיבת היבשה במפקדת זרוע היבשה, בתפקידו שימש עד אוגוסט 2014. באוגוסט 2014 מונה למפקד עוצבת עידן, תחת פיקודו הפכה העוצבה מאוגדה משוריינת לאוגדה קלה רב-זירתית המתמחה בלחימה כנגד טרור וגרילה, בשטחים בנויים ומורכבים בכל צורות הקרב, ובמקביל מונה במרץ 2015 לשמש כמפקד קורס מפקדי פלוגות ומפקדי גדודים. ב-6 ביולי 2015 הוחלט על מינויו למפקד המרכז הלאומי לאימונים ביבשה.

ביוני 2016, לפני כניסתו לתפקיד מפקד מל"י, הודיע תא"ל אבמן לרמטכ"ל כי הוא מבקש להשתחרר מצה"ל.

לאחר שחרורו הקים חברה בתחום ייעוץ וניהול פרויקטים. בנוסף, הוא הקים ביחד עם טל טיניקיג'יו, חברת סטרט אפ בתחום הירי והקליעה שבמסגרתה פיתחו אפליקציה ייחודית, בעלת פטנט רשום, שמטרתה שיפור יכולות הירי וייעול השיטה הידנית לאיפוס כלי נשק, שנהוגה כיום בצה"ל ובעולם.

במלחמת חרבות ברזל, שימש תא״ל אבמן כפרויקטור לאלוף פיקוד צפון בגיבוש תפיסת ההגנה, לאור לקחי ה-7/10 ומימושה הלכה למעשה.

אבמן נשוי ואב לארבעה. בוגר המכללה הבין-זרועית לפיקוד ולמטה והמכללה לביטחון לאומי, קורס חי"ר מתקדם בצבא ארצות הברית, בעל תואר ראשון מהאוניברסיטה העברית בירושלים במדעי המדינה ולימודי המזרח התיכון ותואר שני במדעי המדינה מאוניברסיטת חיפה.
מתגורר בגליל.

 קישורים חיצוניים 

 .
 לחשוב מנומר, אל"ם אבמן מח"ט כפיר, אתר עמותת חטיבת כפיר





 לילך שובל, "אומר בצניעות:הכפירים טובים יותר", ישראל היום,  1 ביולי 2011
 אורן אבמן, באתר גדוד הסיור של חטיבת גולני.
 .

 .
 .

מכּתביו:
 כל השנה, ובעיקר היום, אתר זרוע היבשה,  24 בפברואר 2012.
 .
 המלחמה כנגד טרור המתאבדים באיו"ש, מערכות, 407, יוני 2006.
 .
 זרקור היסטורי 42 - הלחימה בטרור הפלסטיני, הכרעת טרור המתאבדים,תוה"ד, מחלקת היסטוריה, 2013
 .
 מודל צבא העם 2020,פרדיגמות במציאות משתנה, מערכות, יוני 2020
 גדוד ופלוגה בלחימה: מבצע "חומת מגן" - מה ניתן ללמוד?, מערכות 493, מאי 2022, עמ' 30–35

 הערות שוליים 

קטגוריה:תתי-אלופים בצה"ל
קטגוריה:מפקדי חטיבת כפיר
קטגוריה:מפקדי חטיבת אלכסנדרוני
קטגוריה:מפקדי חטיבת מנשה
קטגוריה:ראשי חטיבת היבשה
קטגוריה:מפקדי עוצבת עידן
קטגוריה:מפקדי גדוד 12
קטגוריה:מפקדי קורס מפקדי פלוגות ומפקדי גדודים
קטגוריה:בוגרי האוניברסיטה העברית בירושלים
קטגוריה:ראשי מחלקת תורת לחימה
קטגוריה:מועצה אזורית מעלה יוסף: אישים
קטגוריה:ישראלים שנולדו ב-1968